**KLAIPĖDOS MIESTO SAVIVALDYBĖS TARYBA**

**MIESTO PLĖTROS IR STRATEGINIO PLANAVIMO KOMITETas**

**POSĖDŽIO PROTOKOLAS**

2021-09-20 Nr. TAR-93

Posėdis vyksta 2021-09-13 (nuotoliniu būdu). Posėdžio pradžia 15.00 val.

Posėdžio pirmininkė – Judita Simonavičiūtė.

Posėdžio sekretorė – Aldutė Meniakina.

Posėdyje dalyvauja komiteto nariai: Viktor Senčila, Alina Velykienė, Vidmantas Plečkaitis. Nedalyvauja - Elida Mantulova, Vidmantas Dambrauskas, Andrius Petraitis. Kvorumas yra.

Savivaldybės administracijos darbuotojai: Indrė Butenienė, Kristina Petraitienė, Audronė Liesytė, Raimonda Gružienė.

A. Velykienė informuoja, kad posėdyje dalyvaus iki 16.00 val.

J. Simonavičiūtė informuoja, kad nusišalina nuo 2 klausimo svarstymo „ Dėl prašymo paimti žemės sklypus (jų dalis) visuomenės poreikiams pateikimo“ dėl galimo viešųjų privačiųjų intereso konflikto. Siūlo sudarytos darbotvarkės klausimus svarstyti tol, kol bus kvorumas, o nesuspėtus apsvarstyti klausimus perkelti svarstyti į kitą 2021-09-20 komiteto posėdžio darbotvarkę.

Komiteto nariai pritaria J. Simonavičiūtės siūlymui.

Darbotvarkė patvirtinta(bendru sutarimu):

1. Dėl Valstybinės kitos paskirties žemės sklypų perdavimo valdyti, naudoti ir disponuoti patikėjimo teise Klaipėdos miesto savivaldybei. Pranešėja R. Gružienė.

2. Dėl prašymo paimti žemės sklypus (jų dalis) visuomenės poreikiams pateikimo. Pranešėja R. Gružienė.

3. Dėl Klaipėdos miesto savivaldybės 2020 metų biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimo. Pranešėja K. Petraitienė.

4. Dėl atstovo delegavimo į Nevyriausybinių organizacijų tarybą. Pranešėja A. Liesytė.

5. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimo. Pranešėja I. Butenienė.

6. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo. Pranešėja K. Petraitienė.

7. Dėl Klaipėdos miesto savivaldybės aplinkos monitoringo 2022–2026 m. programos patvirtinimo. Pranešėja R. Jievaitienė.

8. Dėl fiksuotų pajamų mokesčio dydžių, taikomų įsigyjant verslo liudijimus 2022 metais vykdomai veiklai, patvirtinimo. Pranešėja K. Petraitienė.

9. Dėl Klaipėdos miesto savivaldybės tarybos 2020 m. gegužės 21 d. sprendimo Nr. T2-102 „Dėl Klaipėdos miesto savivaldybei nuosavybės teise priklausančio turto investavimo, formuojant uždarosios akcinės bendrovės „Debreceno vaistinė“ įstatinį kapitalą“ pakeitimo. Pranešėjas E. Simokaitis.

10. Dėl Klaipėdos miesto savivaldybės tarybos 2017 m. balandžio 27 d. sprendimo Nr. T2-89 „Dėl koncesijos mokesčio už komunalinių atliekų sutvarkymą apskaičiavimo metodikos patvirtinimo“ pakeitimo. Pranešėja R. Jievaitienė.

1. SVARSTYTA. Valstybinės kitos paskirties žemės sklypų perdavimo valdyti, naudoti ir disponuoti patikėjimo teise Klaipėdos miesto savivaldybei.

Pranešėja R. Gružienė pristato sprendimo projektą. Sako, kad pagal pavirtintus teritorijų planavimo dokumentus yra suformuoti ir Nekilnojamojo turto registre įregistruoti žemės sklypai, reikalingi gatvėms eksploatuoti Pušyno g., Aukštoji g., Didžioji Vandens g., Sukilėlių, Teatro g., Turgaus g., Žvejų g. Sprendimo projekto tikslas – perimti valdyti, naudoti ir disponuoti patikėjimo teise 8 žemės sklypus, esančius Klaipėdos mieste, esamoms gatvėms eksploatuoti. Klaipėdos miesto kontrolės ir audito tarnyba, atlikdama Savivaldybės nekilnojamojo turto auditą, fiksuoja duomenis apie žemės sklypų suformavimą ir įregistravimą Nekilnojamojo turto registre, tarp jų, žemės sklypų vietinės reikšmės keliams ir gatvėms eksploatavimui. Atlikus pagal teritorijų detaliuosius planus suplanuotų gatvėms eksploatuoti žemės sklypų kadastrinius matavimus Nacionalinė žemės tarnyba prie Žemės ūkio ministerijos įregistravo žemės sklypus NTR, todėl susidarė sąlygos savivaldybei perimti suformuotus ir įregistruotus žemės sklypus valdyti patikėjimo teise.

J. Simonavičiūtė siūlo pritarti sprendimo projektui bendru sutarimu.

NUTARTA. Pritarti sprendimo projektui(bendru sutarimu).

2. SVARSTYTA. Prašymas paimti žemės sklypus (jų dalis) visuomenės poreikiams pateikimas.

J. Simonavičiūtė primena, jog nusišalina nuo šio klausimo svarstymo ir tuomet nelieka kvorumo, todėl siūlo šio klausimo svarstymą atidėti.

NUTARTA. Klausimo svarstymą perkelti į kitą 2021-09-20 komiteto posėdį.

3. SVARSTYTA. Klaipėdos miesto savivaldybės 2020 metų biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimas.

Pranešėja K. Petraitienė sako, kad šiuo spendimo projektu siūlo patvirtinti Klaipėdos miesto savivaldybės 2020 metų biudžeto vykdymo ataskaitų rinkinį ir konsoliduotųjų finansinių ataskaitų rinkinį, kurį sudaro Biudžeto pajamų ir išlaidų plano vykdymo 2020 m. gruodžio 31 d., kurioje parodytas biudžeto pajamų ir išlaidų plano pagal funkcijas vykdymas; Biudžeto išlaidų sąmatos vykdymo 2020 m. gruodžio 31 d. ataskaitos, kuriose parodytas asignavimų panaudojimas; 2020 metų biudžeto vykdymo ataskaitų aiškinamasis raštas, kuriame pateikta išsami informacija apie biudžeto pajamų plano vykdymą ir asignavimų nepanaudojimo priežastis pagal valstybės funkcijas.

Klaipėdos miesto savivaldybės 2020 m. konsoliduotųjų finansinių ataskaitų rinkinį sudaro Finansinės būklės ataskaita, Veiklos rezultatų ataskaita Pinigų srautų ataskaita, Grynojo turto pokyčių ataskaita pagal 2020 m. gruodžio 31 d. duomenis bei Klaipėdos miesto savivaldybės 2020 m. gruodžio 31 d. pasibaigusių metų konsoliduotųjų finansinių ataskaitų rinkinio aiškinamasis raštas, kuriame pateikta išsami informacija apie ataskaitose pateiktus duomenis.

J. Simonavičiūtė domisi ar yra atskiras planas turto perkainavimui.

E. Simokaitis sako, kad tokio atskiro plano nėra, nes nėra galimybės pakeisti turto vertės, bet tai galima padaryti esant kai kurioms aplinkybėms, kaip remonto, statybos darbams ir kt.

K. Petraitienė pažymi, jog turto vertė gali būti pakeista turtą parduodant.

J. Simonavičiūtė siūlo pritarti sprendimo projektui bendru sutarimu.

NUTARTA. Pritarti sprendimo projektui(bendru sutarimu).

4. SVARSTYTA. Atstovo delegavimas į Nevyriausybinių organizacijų tarybą.

Pranešėja A. Liesytė sako, kad vadovaujantis Klaipėdos miesto savivaldybės tarybos 2014 m. liepos 31 d. sprendimu Nr. T2-156 patvirtintų Nevyriausybinių organizacijų tarybos nuostatų 10.2. papunkčiu, prašo deleguoti vieną atstovą į naujai sudaromą Nevyriausybinių organizacijų tarybą, nes šiuo metu veikiančios Nevyriausybinių organizacijų tarybos 2 metų kadencija baigėsi.

Komiteto nariai siūlo deleguoti Vidmantą Plečkaitį.

NUTARTA. Deleguoti Vidmantą Plečkaitį į Nevyriausybinių organizacijų tarybą.

5. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimas.

Pranešėja I. Butenienė pristato sprendimo projektą. Pažymi, kad strateginio veiklos plano programos keičiamos, atsižvelgiant į gautas lėšas ekstremaliosios situacijos, susijusios su COVID-19 paplitimu, suvaldymu ir pasekmių sušvelninimu; buvo priimti teisės aktai, kurie įtakoja strateginio veiklos plano programų turinį bei savivaldybės administracijos padaliniai pateikė siūlymus dėl pokyčių programose. Informuoja, kad siūlomi keitimai 11-oje programų bei Investicinių projektų sąraše.

I. Butenienė pristato ir pakomentuoja esminius strateginio veiklos plano pokyčius su detaliais paaiškinimais kodėl reikalingi pakeitimai. Pamini, kad į strateginį veiklos planą siūloma įtraukti naujas papriemones: „VšĮ Klaipėdos vaikų ligoninės įstatinio kapitalo didinimas dėl Priėmimo skyriaus rekonstrukcijos“, „Didžiųjų burlaivių regatos „ The Tall Ships Races 2024“, „BĮ Klaipėdos kultūrų komunikacijų centro priešgaisrinio vamzdyno remontas“, „BĮ Klaipėdos Litorinos mokyklos dalyvavimas projekte „Judriosios popietės“, „Vėdinimo ir kondicionavimo sistemų įrengimas“, „Švietimo įstaigų teritorijų sutvarkymo darbai“, „Asmeninės pagalbos teikimo organizavimas“. Pabrėžia, kad papriemonės strateginio veiklos plano programose atsiranda dėl savivaldybės padalinių pateiktų siūlymų bei tarybos, įvairių komisijų bei darbo grupių sprendimų.

Taip pat siūloma padidinti kai kurių investicinių projektų vertę atsiradus papildomų darbų poreikiui bei siekiant intensyvinti projektų įgyvendinimą - „Lietaus nuotekų tinklų įrengimas Turistų gatvėje“, „Ištisinio asfaltbetonio dangos įrengimas: Karklų g., Kalvos g., J. Zauerveino g., Parko g., Statybininkų pr. 36-70 kelio atkarpa, nuvažiavimas iš Mokyklos g. į Joniškės g. ir užvažiavimas iš Joniškės g. į Mokyklos g.“, „Daugiabučių namų kiemų infrastruktūros gerinimo priemonių plano įgyvendinimas“, „Sporto aikštynų atnaujinimas (modernizavimas)“, „Sporto salių atnaujinimas“ ir kt. Taip pat siūloma mažinti kai kurių papriemonių finansavimo apimtį- „Malūno parko teritorijos sutvarkymui 2021 m.“, nes projekto I etapo įgyvendinimui buvo numatytos rezervo lėšos, kadangi I etapo rangos darbų sutartis baigėsi š. m. rugpjūčio 27 d., poreikio rezervo lėšoms šiais metais nebus; „Klaipėdos miesto paviršinių nuotekų tinklų įrengimas, remontas ir rekonstrukcija“, nes darbai nupirkti pigiau nei planuota.

Siūloma didinti kai kurių papriemonių finansavimo apimtį, iš kurių svarbiausios yra „Užterštų teritorijų ekogeologinių tyrimų atlikimas ir tvarkymo planų įgyvendinimas“; „Mėgėjų sodų teritorijoje savivaldybių institucijų valdomų kelių remontas; „Pėsčiųjų ir dviračių takų, šaligatvių su dviračių takais remonto bei įrengimo darbai“, „VšĮ Jūrininkų sveikatos priežiūros centro įstatinio kapitalo didinimas medicinos įrangai įsigyti“, nes planuojama įsigyti papildomos medicininės įrangos; „BĮ Klaipėdos Prano Mašioto progimnazijos pastato Varpų g. 3 rekonstravimas; „Švietimo įstaigų paprastasis remontas“, nes papildomai planuojama atlikti „Verdenės", S. Dacho progimnazijų laiptinių remonto, „Saulėtekio" progimnazijos patalpų atnaujinimo darbus bei pakeisti švietimo įstaigų laiptinių turėklus pagal galiojančias higienos normas ir kt.

I. Butenienė pažymi, jog Programų pakeitimai atlikti pagal Savivaldybės administracijos padalinių pateiktus pasiūlymus bei prašymus koreguoti programas.

A. Velykienė sako, kad gatvių planavimas vyksta taryboje ir taryba pagal gatvių sąrašą įtraukia gatves, todėl stebisi kodėl administracijos direktorius siūlo įtraukti į remontuojamų gatvių sąrašą J. Zauerveino gatvę, kurioje jis gyvena. Pastebi, kad pateiktame plane mato daug gerų suplanuotų atlikti darbų, todėl pasisako už sprendimo projektą.

J. Simonavičiūtė sako gerai, jog atsiradus papildomoms lėšoms yra gerinamas kitų metų plano vykdymas, tačiau mano, kad tai reikėjo aptarti su komitetais. Pasisako už planavimą ir mano, jog administracijos direktorius turėtų sudėlioti kitų metų prioritetus, kad politikams būtų aišku kokie prioritetai bus kitais metais. Taip pat pastebi, kad pirkimai daromi be tarybos, bet po to vis tiek reikia tarybos pritarimo. Siūlo pritarti sprendimo projektui bendru sutarimu.

NUTARTA. Pritarti sprendimo projektui (bendru sutarimu).

6. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimas.

Pranešėja K. Petraitienė pristato sprendimo projektą, kuriuo siūlo keisti Klaipėdos miesto savivaldybės tarybos 2021 m. vasario 25 d. sprendimą Nr. T2-23 „Dėl Klaipėdos miesto savivaldybės 2021 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, prognozuojamą didesnį gyventojų pajamų mokesčio surinkimą ir ES finansinės paramos ir bendrojo finansavimo lėšų gavimą bei keisti asignavimus pagal ekonominę klasifikaciją, nekeičiant bendros asignavimų apimties. Informuoja, kad biudžeto pajamas siūloma padidinti 11713,9 tūkst. Eur, iš jų: didinamas 8232,0 tūkst. Eur gyventojų pajamų mokestis, didinama 374,3 tūkst. Eur Europos Sąjungos finansinės paramos ir bendrojo finansavimo lėšos; didinama 2079,0 tūkst. Eur dotacija socialinėms paslaugoms. Mažinama 0,5 tūkst. Eur dotacija socialinėms išmokoms ir kompensacijoms skaičiuoti ir mokėti bei mažinama 20,8 tūkst. Eur dotacija socialinei paramai mokiniams. Didinama 86,3 tūkst. Eur dotacija savivaldybių patirtoms materialinių išteklių teikimo, siekiant šalinti COVID-19 ligos padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti. Mažinama 34,1 tūkst. Eur dotacija socialinių paslaugų šakos kolektyvinės sutarties įsipareigojimams įgyvendinti, didinama 830,3 tūkst. Eur dotacija vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti, didinama 23,6 tūkst. Eur dotacija LNSS įstaigų ir LNSS nepriklausančių įstaigų patirtoms išlaidoms, susijusioms su šių įstaigų darbuotojų darbo užmokesčio didinimu, kompensuoti, didinama 263,7 tūkst. Eur dotacija įstaigų patirtoms išlaidoms už skiepijimo nuo COVID-19 ligos paslaugas kompensuoti, mažinama 309,7 tūkst. Eur dotacija išlaidoms, susijusioms su pedagoginių darbuotojų skaičiaus optimizavimu, apmokėti. Skiriama 189,8 tūkst. Eur dotacija socialinių paslaugų srities darbuotojų minimaliesiems pareiginės algos pastoviosios dalies koeficientams ir socialinių darbuotojų pareiginės algos pastoviajai daliai didinti.

Pažymi, kad dėl aukščiau nurodytų priežasčių tokia pačia suma, kaip pajamas, siūloma didinti 11713,9 tūkst. Eur Savivaldybės biudžeto asignavimus Savivaldybės administracijai - Savivaldybės valdymo programai vykdyti siūloma didinti 323,6 tūkst. Eur. Sveikatos apsaugos programai vykdyti siūloma didinti 594,0 tūkst. Eur, Aplinkos apsaugos programai vykdyti siūloma didinti 601,0 tūkst. Eur. Susisiekimo sistemos priežiūros ir plėtros programai vykdyti siūloma didinti 1691,5 tūkst. Eur, Miesto infrastruktūros objektų priežiūros ir modernizavimo programai vykdyti siūloma didinti 303,5 tūkst. Eur iš savivaldybės biudžeto lėšų, Kultūros plėtros programai vykdyti siūloma didinti 238,2 tūkst. Eur iš savivaldybės biudžeto lėšų, Be to,siūloma keisti asignavimus pagal ekonominę klasifikaciją, nekeičiant bendros asignavimų apimties: mažinti 11,4 tūkst. Eur darbo užmokesčiui ir tokia pačia suma didinti darbdavių socialinei paramai dėl planuojamų išmokėti išeitinių išmokų, nutraukiant darbo sutartis su darbuotojais. Jaunimo ir bendruomenių politikos plėtros programai vykdyti iš savivaldybės biudžeto lėšų, nekeičiant bendros asignavimų apimties, siūloma perskirstyti asignavimus tarp programos vykdomų priemonių. Ugdymo proceso užtikrinimo programai vykdyti siūloma didinti 4384,5 tūkst. Kūno kultūros ir sporto plėtros programai vykdyti siūloma didinti 916,7 tūkst. Eur iš savivaldybės biudžeto lėšų, Socialinės atskirties mažinimo programaivykdytisiūlomadidinti 2660,9tūkst. Siūloma socialinės atskirties mažinimo programai vykdyti patikslinti asignavimus pagal ekonominę klasifikaciją, nekeičiant bendros asignavimų apimties iš apyvartinių lėšų 2021 m. sausio 1 d. likučio.

J. Simonavičiūtė patikslina, kad į strateginį veiklos planą yra įtrauktos dotacijos, kurios buvo gautos iš valstybės, o biudžetas jas dengia. Siūlo pritarti sprendimo projektui bendru sutarimu.

NUTARTA. Pritarti sprendimo projektui (bendru sutarimu).

J. Simonavičiūtė siūlo likusius 5 nesvarstytus darbotvarkės klausimus perkelti į 2021-09-20 darbotvarkę.

Posėdis baigėsi 16.00 val.

Posėdžio pirmininkė Judita Simonavičiūtė

Posėdžio sekretorė Aldutė Meniakina